
  16                                                        DR 30.11.2017                                                    

 
Timbalan Menteri Kerja Raya [Datuk Rosnah binti Haji Abdul Rashid 

Shirlin]: Waalaikummussalam warahmatullahi wabarakatuh. Terima kasih Yang 
Berhormat Tuan Yang di-Pertua, terima kasih Yang Berhormat Mukah di atas soalan 
yang dikemukakan.  

Tuan Yang di-Pertua, untuk makluman Ahli Yang Berhormat, Kementerian Kerja 
Raya atau KKR melalui Lembaga Pembangunan Industri Pembinaan (CIDB) telah 
melancarkan Construction Industry Transformation Programme atau lebih dikenali 
sebagai CITP bermula tahun 2016 hingga tahun 2020 bagi meneruskan agenda 
menggalakkan lagi penggunaan sistem binaan berindustri atau IBS dalam industri 
pembinaan negara.  

Inisiatif Kementerian Kerja Raya dalam merancakkan penggunaan IBS 
terutamanya pemaju swasta untuk menjayakan Dasar Pembangunan Negara adalah 
seperti berikut: 

(i) mewajibkan penggunaan IBS sebagai salah satu syarat 
kelulusan bagi kelulusan pelan bangunan atau building plan 
approval, dengan izin, oleh pihak berkuasa tempatan (PBT); dan  

(ii) pihak berkuasa negeri atau PBN menerima pakai syarat ini dan 
seterusnya melaksanakan melalui PBT-PBT masing-masing.  

Tuan Yang di-Pertua, tindakan yang akan dikenakan sekiranya pemaju gagal 
mengguna pakai sistem ini adalah tertakluk kepada bidang kuasa PBT tersebut. 
Kementerian Kerja Raya sedang menjalankan kerjasama dengan Kementerian 
Kesejahteraan Bandar, Perumahan dan Kerajaan Tempatan berserta pihak-pihak yang 
berkenaan bagi melaksanakan usaha ke arah penguatkuasaan kaedah IBS dalam 
industri pembinaan menjelang tahun 2020. Sekian, terima kasih Tuan Yang di-Pertua. 

Tan Sri Dr. Muhammad Leo Michael Toyad Abdullah [Mukah]: Terima kasih 
Tuan Yang di-Pertua, terima kasih Yang Berhormat Menteri yang telah menjawab soalan 
saya tadi. Saya ingin bertanya, sejauh mana sistem IBS ini digunakan dan kesannya 
kepada kebergantungan kita kepada pekerja asing, itu satu. 

Keduanya, adakah sistem-sistem yang on site IBS ada di Malaysia ini supaya 
kita dapat juga menggunakan teknologi ini di kawasan-kawasan luar bandar.  

■1120 

Datuk Rosnah binti Haji Abdul Rashid Shirlin: Terima kasih Yang Berhormat 
Mukah di atas soalan tambahan. Ahli-ahli Dewan yang saya hormati, seperti yang kita 
ketahui, IBS ini telah dikenal pasti dapat meningkatkan prestasi menyeluruh di dalam 
industri pembinaan terutama sekali dari segi buruh, keberkesanan kos, kualiti, 
keselamatan, pengurangan pembaziran dan peningkatan produktiviti.  

Untuk pengetahuan Ahli Yang Berhormat, bagi meningkatkan kualiti pembinaan 
melalui kaedah pelaksanaan IBS ini dan kesannya, berbagai program latihan khusus 
diadakan kepada para profesional, kontraktor, pemasang IBS atau installer IBS dan lain-
lain lagi dijalankan oleh pihak CIDB bagi memastikan industri pembinaan kompeten atau 
mahir di dalam pelaksanaan IBS di dalam sesuatu projek pembinaan itu Yang Berhormat.   

Suka saya berkongsi dengan Ahli Dewan, sebenarnya untuk menjawab juga 
persoalan yang dibangkitkan oleh Yang Berhormat Mukah mengenai penggunaan IBS 
ya, sama ada dia boleh dipanjangkan ke kawasan-kawasan luar bandar.  

Untuk pengetahuan Ahli Yang Berhormat Mukah, pengeluar IBS yang berdaftar 
dengan pihak CIDB pada saat ini adalah seramai 249 orang. Para kontraktor yang 
menggunakan IBS, seramai  8,087 Yang Berhormat ya telah dilatih dan didaftarkan di 
bawah CIDB, di mana daripada jumlah ini seramai 7,008 orang adalah di kalangan 
kontraktor bumiputera dan 1,079 di kalangan kontraktor bukan bumiputera.  

Selain itu Yang Berhormat, seramai 1,528 orang profesional yang terdiri 
daripada Jurutera, Arkitek dan QS serta planner dilatih dan juga didaftarkan di bawah 
CIDB. Begitu juga installer, Yang Berhormat ya iaitu pekerja mahir. Jumlah ini Yang 
Berhormat adalah pekerja mahir tempatan kita yang dilatih dan didaftarkan seramai 8,572 
orang. Mereka ini pekerja mahir tempatan.   

 

 

 



Timbalan Menteri Kerja Raya [Datuk Rosnah binti Haji Abdul Rashid. Shirlin]: Waalaikummussalam warahmatullahi wabarakatuh. Terima kasih Yang Berhormat Tuan Yang di-Pertua, terima kasih Yang Berhormat Mukah di atas soalan yang dikemukakan. Tuan Yang di-Pertua, untuk makluman Ahli Yang Berhormat, Kementerian Kerja Raya atau KKR melalui Lembaga Pembangunan Industri Pembinaan (CIDB) telah melancarkan Construction Industry Transformation Programme atau lebih dikenali sebagai CITP bermula tahun 2016 hingga tahun 2020 bagi meneruskan agenda menggalakkan lagi penggunaan sistem binaan berindustri atau IBS dalam industri pembinaan negara. Inisiatif Kementerian Kerja Raya dalam merancakkan penggunaan IBS terutamanya pemaju swasta untuk menjayakan Dasar Pembangunan Negara adalah seperti berikut: (i) mewajibkan penggunaan IBS sebagai salah satu syarat kelulusan bagi kelulusan pelan bangunan atau building plan approval, dengan izin, oleh pihak berkuasa tempatan (PBT); dan. (ii) pihak berkuasa negeri atau PBN menerima pakai syarat ini dan seterusnya melaksanakan melalui PBT-PBT masing-masing. Tuan Yang di-Pertua, tindakan yang akan dikenakan sekiranya pemaju gagal mengguna pakai sistem ini adalah tertakluk kepada bidang kuasa PBT tersebut. Kementerian Kerja Raya sedang menjalankan kerjasama dengan Kementerian Kesejahteraan Bandar, Perumahan dan Kerajaan Tempatan berserta pihak-pihak yang berkenaan bagi melaksanakan usaha ke arah penguatkuasaan kaedah IBS dalam industri pembinaan menjelang tahun 2020. Sekian, terima kasih Tuan Yang di-Pertua. Tan Sri Dr. Muhammad Leo Michael Toyad Abdullah [Mukah]: Terima kasih Tuan Yang di-Pertua, terima kasih Yang Berhormat Menteri yang telah menjawab soalan saya tadi. Saya ingin bertanya, sejauh mana sistem IBS ini digunakan dan kesannya kepada kebergantungan kita kepada pekerja asing, itu satu. Keduanya, adakah sistem-sistem yang on site IBS ada di Malaysia ini supaya kita dapat juga menggunakan teknologi ini di kawasan-kawasan luar bandar. #1120. Datuk Rosnah binti Haji Abdul Rashid Shirlin: Terima kasih Yang Berhormat Mukah di atas soalan tambahan. Ahli-ahli Dewan yang saya hormati, seperti yang kita ketahui, IBS ini telah dikenal pasti dapat meningkatkan prestasi menyeluruh di dalam industri pembinaan terutama sekali dari segi buruh, keberkesanan kos, kualiti, keselamatan, pengurangan pembaziran dan peningkatan produktiviti. Untuk pengetahuan Ahli Yang Berhormat, bagi meningkatkan kualiti pembinaan melalui kaedah pelaksanaan IBS ini dan kesannya, berbagai program latihan khusus diadakan kepada para profesional, kontraktor, pemasang IBS atau installer IBS dan lain- lain lagi dijalankan oleh pihak CIDB bagi memastikan industri pembinaan kompeten atau mahir di dalam pelaksanaan IBS di dalam sesuatu projek pembinaan itu Yang Berhormat. Suka saya berkongsi dengan Ahli Dewan, sebenarnya untuk menjawab juga persoalan yang dibangkitkan oleh Yang Berhormat Mukah mengenai penggunaan IBS ya, sama ada dia boleh dipanjangkan ke kawasan-kawasan luar bandar. Untuk pengetahuan Ahli Yang Berhormat Mukah, pengeluar IBS yang berdaftar dengan pihak CIDB pada saat ini adalah seramai 249 orang. Para kontraktor yang menggunakan IBS, seramai 8,087 Yang Berhormat ya telah dilatih dan didaftarkan di bawah CIDB, di mana daripada jumlah ini seramai 7,008 orang adalah di kalangan kontraktor bumiputera dan 1,079 di kalangan kontraktor bukan bumiputera. Selain itu Yang Berhormat, seramai 1,528 orang profesional yang terdiri daripada Jurutera, Arkitek dan QS serta planner dilatih dan juga didaftarkan di bawah CIDB. Begitu juga installer, Yang Berhormat ya iaitu pekerja mahir. Jumlah ini Yang Berhormat adalah pekerja mahir tempatan kita yang dilatih dan didaftarkan seramai 8,572 orang. Mereka ini pekerja mahir tempatan.